《神符山乡避寇效杜少陵同谷七歌 其七》
元代·黎伯元

男儿生能立功死，不朽济时谁是经纶手。将军何日诛贼奴，肘系金章大如斗。

儒生致身苦不早，勋业蹭蹬空白首。呜呼七歌兮歌七阕，天若有情亦呜咽。

作者简介：黎伯元，字景初，号渔唱。东莞人。元朝末年由岁贡历官连山教谕及德庆、惠阳教授，所至学者尊之，文风以振。明黄佐嘉靖四十年《广东通志》卷五九作黎伯原，附于其子黎光传中。著有《渔唱稿》，已佚。